**ИЗМЕНУВАЊЕ И ДОПОЛНУВАЊЕ НА ЈАВНИОТ ПОВИК**

**за доделување на парична награда за освоен златен, сребрен или бронзен медал на една од 13 меѓународни научни олимпијади (International Science Olympiad), на ученикот и на наставникот кој го подготвувал ученикот за олимпијадата во учебната 2024/2025 година**

**Институција која огласува:**Министерството за образование и наука

**Рок на пријавување:**30/10/2025

Врз основа на член 24-б точка 5 од Законот за средното образование („Службен весник на Република Македонија“ бр. 44/95, 24/96, 34/96, 35/97, 82/199, 29/02, 40/03, 42/03, 67/04, 55/05, 113/05, 35/06, 30/07, 49/07, 81/08, 92/208, 33/10, 116/10, 156/10, 18/11, 42/11, 51/11, 6/12, 100/12, 24/13, 41/14, 116/14, 135/14, 10/15, 98/15, 145/15, 30/16, 127/16, 67/17 и 64/18 и „Службен весник на Република Северна Македонија“ бр. 229/20, 78/25 и 132/25), Министерството за образование и наука објавува

**ИЗМЕНУВАЊЕ И ДОПОЛНУВАЊЕ НА ЈАВНИОТ ПОВИК**

**за доделување на парична награда за освоен златен, сребрен или бронзен медал на една од 13 меѓународни научни олимпијади (International Science Olympiad), на ученикот и на наставникот кој го подготвувал ученикот за олимпијадата во учебната 2024/2025 година бр.13-4158/1 од 10.03.2025 година**

1.Во Јавниот повик за доделување на парична награда за освоен златен, сребрен или бронзен медал на една од 13 меѓународни научни олимпијади (International Science Olympiad), на ученикот и на наставникот кој го подготвувал ученикот за олимпијадата во учебната 2024/2025 година со бр.13-4158/1 од 10.03.2025 година во целиот текст зборовите „Јавен повик за доделување на парична награда за освоен златен, сребрен или бронзен медал на една од 13 меѓународни научни олимпијади (International Science Olympiad), на ученикот и на наставникот кој го подготвувал ученикот за олимпијадата во учебната 2024/2025 година“ се заменуваат со зборовите „Јавен повик за доделување на парична награда за освоен златен, сребрен или бронзен медал на една од 15 меѓународни научни олимпијади (International Science Olympiad) на ученикот, наставникот кој му го предава предметот и на менторот кој го подготвувал ученикот за олимпијадата во учебната 2024/2025“.

Во точка 1, став 1 алинеја 2 зборовите „наставник-државјанин на Република Северна Македонија, вработен во средното училиште на територијата на Република Северна Македонија, кој го подготвувал ученикот за олимпијадата“ се заменуваат со зборовите „-**наставник** - државјанин на Република Северна Македонија, вработен во средно училиште на територијата на Република Северна Македонија, кој му го предава предметот на ученикот“

Во точка 1, став 1 по алинеја 2 се додава нова алинеја 3 која гласи: „-**ментор** - државјанин на Република Северна Македонија, кој го подготвувал ученикот за олимпијадата“.

Во точка 2 став 1, зборовите „Ученикот, заедно со наставникот кој го подготвувал ученикот за олимпијадата, треба да достави елктронска Пријава со која во прилог ги доставува и следните документи:“ се заменуваат со зборовите „ Ученикот, заедно со наставникот кој му го предава предметот и менторот кој го подготвувал ученикот за олимпијадата, треба да достави електронска Пријава со која во прилог ги доставува и следните документи:“.

Во точката 2 по алинеја 2 се додава нова алинеја 3 која гласи:

„-Потврда од акредитираното здружение на наставници за организирање на натпревари дека менторот го подготвувал ученикот за натпревар“,

Во алинејарта 5 која станува нова алинеја 6 зборовите: „- Трансакциска сметка на ученикот и наставникот“ се заменуваат со зборовите „ - Трансакциска сметка на ученикот, наставникот и менторот“.

Во алинејата 6 која станува нова алинеја 7 зборовите „Изјава потпишана од директорот на училиштето за наставникот кој го подготвувал ученикот за меѓународна научна олимпијада“ се заменуваат со зборовите „ Изјава потпишана од директорот на училиштето дека наставникот го предава предметот на ученикот“.

Во алинејата 7 која станува нова алинеја 8 зборовите „ Изјава потпишана од родител/старател на ученикот за наставникот кој го подготвувал ученикот за меѓународна научна олимпијада“ се заменуваат со зборовите „ Изјава потпишана од родител/старател на ученикот дека менторот го подготвувал ученикот за меѓународна научна олимпијада “.

Алинејата 8 која станува нова алинеја 9 и гласи„ -Изјава потпишана од наставникот дека тој е наставникот кој му го предава предметот и го подготвувал ученикот за меѓународна научна олимпијада“ се брише.

По алинејата 10 која станува нова алинеја 9 се додава нова алинеја 10 која гласи:

„-Изјава потпишана од менторот за согласност за обработка на личните податоци“.

Ставот 2 се менува и гласи ,,Доколку наставникот односно менторот кој го подготвувал ученикот заради неприсуство на олимпијадата нема диплома или друг документ со кој ќе потврди дека е освоен златен, сребрен или бронзен медал на една од 15 меѓународни научни олимпијади (International Science Olympiad), како доказ се сметаат изјавите од алинеите 7,8 од оваа точка.

Точката 3 се менува и гласи:

**,, 3. Доделување на награди**

Министерството за образование и наука на ученикот, наставникот кој му го предава предметот и на менторот кој го подготвувал ученикот за олимпијадата, поединечно им доделува еднократна парична награда во износ од пет просечни нето плати исплатени по работник во Републиката во претходната година за освоен златен медал, четири просечни нето плати исплатени по работник во Републиката во претходната година за освоен сребрен медал и три просечни нето плати исплатени по работник во Републиката во претходната година за освоен бронзен медал“.

Поднесувањето на електронската пријава за доделување на парична награда за освоен златен, сребрен или бронзен медал на една од 15 меѓународни научни олимпијади (International Science Olympiad) во средното образование за учебната 2024/2025 година, ја исклучува можноста од истовремено поднесување на барање за доделување на парична награда за освоено прво, второ или трето место на меѓународен натпревар од областа на математиката, информатика и природните науки, на ученикот, наставникот кој му го предава предметот и на менторот кој го подготвувал ученикот за натпреварот од средното образование за учебната 2024/2025 година, доколку барањата се однесуваат за истата освоена меѓународна награда.

Исто така, Министерството за образование и наука не доделува парична награда за освоен златен, сребрен или бронзен медал на една од 15 меѓународни научни олимпијади (International Science Olympiad), доколку олимпијадата е организирана преку on-line платформа, доколку наградата претставува дел од проект и доколку наградата е освоена како резултат на тимски натпревар.

Појаснување: Ученикот, наставникот и менторот кој го подготвувал ученикот за учество на меѓународната научна олимпијада може да добијат парична награда само доколку биде приложена диплома, сертификат или друг документ кој е стекнат врз основа на индивидуалните постигнувања на ученикот

Ненавремените и некомплетните пријави нема да се разгледуваат од страна на Министерството за образование и наука“.

Кандидатите пополнуваат електронска пријава на електронскиот портал http://e-uslugi.mon.gov.mk најдоцна до 30.10.2025 година.”.

2.Останатите одредби од Јавниот повик за доделување на парична награда за освоен златен, сребрен или бронзен медал на една од 13 меѓународни научни олимпијади (International Science Olympiad), на ученикот и на наставникот кој го подготвувал ученикот за олимпијадата во учебната 2024/2025 година со бр.13-4158/1 од 10.03.2025 година остануваат непроменети.

**МИНИСТЕРСТВО ЗА ОБРАЗОВАНИЕ И НАУКА**